Coba jelasin Gambaran keseluruhan dari Jalan Negeri Kedah K678 dalam bahasa melayu dong

Jalan Pahlawan (K678) bermula di persimpangan dengan Jalan Butterworth–Alor Setar (Laluan 1), di Taman Ria; berhampiran dengan sebuah sekolah bantuan kerajaan iaitu, Sekolah Menengah Sains (SMS) Sultan Mohamad Jiwa, Pejabat Pendidikan Daerah Kuala Muda/Yan, dan Komplek Penyayang milik Jabatan Kebajikan Masyarakat Daerah Kuala Muda. Ia akan menuju ke barat melalui kawasan perniagaan dan perumahan. Tidak jauh dari penghujung timur, hanya  sahaja, laluan K678 akan bersilang dengan Jalan Lagenda Utama; jalan utama untuk ke perumahan Lagenda Heights dan juga jalan masuk kedua sekolah iaitu Sekolah Menengah Kebangsaan (SMK) Bandar Sungai Petani dan Sekolah Kebangsaan (SK) Tasek Apong. Sebelum di peghujung laluan K678, akan terdapat simpang empat, jika ke utara pengguna akan ke Taman Desa Jaya melalui Jalan Desa Jaya 8 atau ke selatan pengguna akan ke Taman Wira dan Taman Kuala Muda melaui Jalan Wira. Simpang empat ini dilengkapi dengan lampu isyarat. Jajaran Jalan Pahlawan (K678) berakhir di jambatan menyeberangi landasan kereta api milik Keretapi Tanah Melayu.

Jalan Pahlawan (K678) berjenis jalan raya tunggal dengan empat lorong dari simpang Jalan Butterworth–Alor Setar (Laluan 1) hingga di Taman Lagenda Indah dan dua lorong dari Taman Lagenda Indah sehingga ke penghujung hayat laluan ini. Ia diselenggarakan dan dimiliki oleh Jabatan Kerja Raya (JKR) Daerah Kuala Muda. Secara pentabdiran, ia terletak di bawah Mukim Sungai Petani, salah satu mukim di Daerah Kuala Muda.